જોકે સુધારાની ગતિ કેટલી રહેશે તે નક્કી નથી. કેમ કે દુનિયાભરમાં વહાબી જેહાદી આતંકવાદ માટે નાણાં ધીરતું સાઉદી અરેબિયા રાતોરાત કંઈ ઉદારવાદી દેશ થઈ જાય નહીં. વહાબી પંથ વધારે ચૂસ્ત છે અને ધર્મના નામે બેડીઓ નાખવા માટે મૌલવીઓ તત્પર રહેવાના જ છે. ભૂતકાળમાં પણ મહિલાઓને શિક્ષણ આપવા સહિતના થોડા સુધારાની કોશિશ થયેલી ત્યારે વિરોધ થયો હતો. ઘરના વડીલની મંજૂરી વિના દીકરી ભણી શકે નહિ. તેથી સરકારે શિક્ષણની છૂટ આપી હોય, પણ દીકરીને ઘરેથી ભણવાની મંજૂરી મળે નહી.